[ca] L'activitat ramadera constitueix l'especialització de la major part de la vida rural menorquina, la qual es centra principalment en la ramaderia bovina. Com a conseqüència, la major part de les terres agrícoles dels ramaders es dediquen al cultiu de farratge destinats a l'alimentació del bestiar, les quals són fertilitzades amb les pròpies dejeccions. Des de sempre, les dejeccions ramaderes s'han considerat un recurs de gran valor per la terra, per aportar nutrients als cultius i altres qualitats beneficioses pel sòl. Tot i així, una mala gestió del producte, com per exemple un excés de la dosis al sòl, pot causar grans problemes ambientals. En el cas de Menorca, el problema de la mala gestió de les dejeccions ramaderes es veu reflectit en la contaminació d'aqüífers, els quals són l'única font d'aigua potable de l'illa. Per tal de fer front a la problemàtica existent, es fa necessària la planificació de totes les accions relatives a la gestió, des de l'emmagatzematge i aplicació al sòl fins als processos de tractament. La present proposta de programa d'actuació de gestió de dejeccions ramaderes enfocat a l'illa de Menorca té l'objectiu de donar solucions estratègiques al problema existent, amb la voluntat d'orientar la condició actual de residu a una de futura de recurs. A més, es situarà sota la perspectiva d'afavorir el desenvolupament d'una economia circular i baixa en carboni. En primer lloc, s'ha realitzat una diagnosi de la situació actual de l'illa de Menorca, destacant aquells aspectes que es poden veure afectats per la gestió de les dejeccions o en són una causa. D'aquest apartat es destaca que la meitat sud de l'illa (l'aqüífer de Migjorn) està declarat vulnerable per nitrats i per tant, es limita la dosi de nitrogen en forma d'adobat orgànic. Amb l'objectiu de conèixer els municipis amb excedents de nutrients es realitzen balanços de nitrogen, fòsfor i potassi. Com a resultat, tenint en compte la condició de les zones declarades vulnerables i no vulnerables, sorgeixen excedentaris de nutrients els municipis de Es Mercadal, Sant Lluís i Es Castell. A més, també s'elaboren mapes de produccions de nitrogen per localitzar les zones amb alta intensitat ramadera i es calcula la capacitat d'emmagatzematge mitjana de cada municipi, la qual ronda els 5 mesos per a tots, superant el valor dictat per la normativa de les Illes Balears. Com a conclusions finals, es proposa per millorar la gestió de les dejeccions ramaderes: minimitzar la producció en origen, aplicació correcta de les dejeccions, redistribució dels excedents als municipis deficitaris o a una planta de tractament, mantenir actualitzat un cens ramader amb totes les espècies animals i realitzar plans de fertilització programats.

[en] The livestock activity is the specialization of most of the Minorcan rural life, which mainly focuses on bovine livestock. As a result, most of the farmers' farmland of livestock is destinated to the crop of forage intended for livestock feed. These are fertilized with their own manure. Livestock dementations have always been considered a resource of great value for land since they provide nutrients to crops and other beneficial qualities for the soil. Even so, poor product management such as excessive dose in the soil, can cause major environmental problems. In the case of Menorca, the problem of the poor management of livestock manure is reflected in the contamination of aquifers, the only source of drinking water in the island. In order to deal with the existing problem, it is necessary to planify all the actions related to the management, from the storage and their application to the ground to the treatment processes. The proposed action program for the management of livestock manure, focused on the island of Menorca, aims to provide strategic solutions to the existing problem with the intention of orienting the current condition of waste to a future resource. In addition, it will be placed in the perspective of favoring the development of a circular and low carbon economy. In the first place, a diagnosis of the current situation of the island of Menorca has been carried out, highlighting those aspects which can be affected or engendered by the management of the deductions. This section emphasizes that the southern half of the island (the Migjorn aquifer) is declared vulnerable by nitrates and which causes the dose of nitrogen in the form of organic tanning to be limited. In order to detect the municipalities with excess nutrients nitrogen, phosphorus and potassium balances were carried out. As a result, given the condition of the declared vulnerable and non-vulnerable areas, the surpluses of nutrients can be traced back to the municipalities of Es Mercadal, Sant Lluís and Es Castell. In addition, maps of nitrogen productions were elaborated to locate the areas with high livestock intensity. The average storage capacity of every municipality was calculated, with a value around 5 months, which exceeds the value dictated by the regulations of the Balearic Islands. As final conclusions, it is proposed to improve the management of livestock manure: minimize production in origin, correct application of manure, redistribution of surplus to deficit municipalities or a treatment plant, keep a census of livestock with all animal species updated and make programmed fertilization plans.